Unsplash .td_uid_2_60b08887bcd40_rand.td-a-rec-img{text-align:left}.td_uid_2_60b08887bcd40_rand.td-a-rec-img img{margin:0 auto 0 0} Se jibda jingħata taħriġ professjonali lil dawk kollha li jkollhom jagħtu aħbar diffiċli lill-ġenituri jew saħansitra lil dawk milquta direttament f'dak li għandu x'jaqsam dwar kumplikazzjonijiet fit-tqala jew inkella fi stadju bikri fl-iżvilupp tat-tarbija. Dan tħabbar waqt konferenza tal-aħbarijiet konġunta bejn il-Ministeru għas-Solidarjetà u l-Ġustizzja Soċjali, il-Familja u d-Drittijiet tat-Tfal u l-Ministeru għall-Inklużjoni u l-Kwalità tal-Ħajja. It-taħriġ speċjalizzat se jkun mifrux fuq 12-il sessjoni fejn se jkunu qed jingħataw mill-Positive Parenting Task Force, l-Assoċjazzjoni tal-Midwives u l-Pedjatri u d-Dipartiment tad-Disability fl-Università ta' Malta Ġie spjegat li ħafna drabi, it-tobba, il-pedjatri u ħaddiema oħra fil-qasam tas-saħħa huma l-frontliners li jkollhom iwasslu din l-aħbar diffiċli lill-ġenituri. Dan f'perjodu marbut mat-twelid ta' tarbija, huwa meqjus bħala wieħed mill-aktar episodji tal-ħajja li miegħu iġib ferħ, imħabba u għaqda għal dik il-familja li tkun qed tistenna wild. Il-Ministri Michael Falzon u l-Ministru Julia Farrugia Portelli saħqu fuq l-importanza li jkun indirizzat aħjar dan is-settur fl-aqwa interess ta' dawk li jgħaddu minn dan iż-zmien diffiċli kif ukoll għall-professjonisti li ta' sikwiet jiltaqgħu ma' każijiet bħal dawn. Waqt il-konferenza tal-aħbarijiet, isemmew esperjenzi reali ta' persuni li għaddew minn sitwazzjonijiet simili, bil-għan li jagħtu kuraġġ lil familji oħra li għaddejien minn esperjenzi simili u titqajjem aktar kuxjenza fost il-professjonisti fuq is-suġġett. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60b08887bcff2_rand.td-a-rec-img{text-align:left}.td_uid_3_60b08887bcff2_rand.td-a-rec-img img{margin:0 auto 0 0}